CELEX: 62020TN0041
Language: fi
Date: 2020-01-24 00:00:00
Title: asia T-41/20: Kanne 24.1.2020 – Di Bernardo v. komissio

9.3.2020   
            
            
               FI
            
            
               Euroopan unionin virallinen lehti
            
            
               C 77/60
            
         
      Kanne 24.1.2020 – Di Bernardo v. komissio
      (asia T-41/20)
      (2020/C 77/81)
      Oikeudenkäyntikieli: ranska
      
         Asianosaiset
      
      
         Kantaja: Danilo Di Bernardo (Bryssel, Belgia) (edustajat: asianajajat S. Orlandi ja T. Martin)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan asiassa T-811/16 29.11.2018 annetun tuomion täytäntöönpanoa varten 13.3.2019 tehdyn päätöksen
               
            
                  —
               
               
                  velvoittamaan komission maksamaan kantajalle 50 000 euroa korvauksena hänelle aiheutuneesta aineellisesta vahingosta ja 7 000 euroa korvauksena hänelle aiheutuneesta henkisestä kärsimyksestä, sillä varauksella, että näitä summia korotetaan oikeudenkäynnin aikana
               
            
                  —
               
               
                  velvoittamaan komission vastaamaan oikeudenkäyntikuluista.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu väitteelle, että valintalautakunta rikkoi kilpailuilmoitusta siltä osin kuin sen vahvistamilla osallistumisedellytyksillä rajoitetaan lainvastaisesti mainitun ilmoituksen ulottuvuutta. Kantaja väittää tältä osin, että valintalautakunta laiminlöi kilpailuilmoitusta, kun se vahvisti hyväksymisedellytyksiä, joiden vaikutuksena on, että kantajan työkokemuksen kanssa verrattavissa olevan työkokemuksen huomioon ottaminen on poissuljettu, vaikka tämä työkokemus soveltuu yhteen kilpailuilmoituksessa asetettujen vaatimusten kanssa.
               
            
                  2)
               
               
                  Toinen kanneperuste, joka perustuu riidanalaista päätöstä rasittaviin ilmeisiin arviointivirheisiin ja joka koskee sitä, liittyykö kantajan työkokemus kilpailuilmoituksessa kuvailtujen tehtävien luonteeseen.